கேள்வி: அமர் சிங் கல்லூரி - இடம் பற்றி விளக்கவும்.
பதில்: அமர் சிங் கல்லூரி சிறிநகர் உள்ள வசீர் பாக் நகரில் அமைந்துள்ளது. இது நிலப்பரப்பில் ஒரு பெரிய விளையாட்டு மைதானம், பூங்காக்கள், தோட்டங்கள் மற்றும் உள்கட்டமைப்புப் பகுதி எனப் பிரிக்கப்பட்டுள்ளது. தற்போது, கல்லூரியில் பரப்பளவில் பல கல்விக் கட்டிடங்கள் உள்ளன. இந்தோ சரசனிக் பாணி சிறந்த கலவையைப் பிரதிநிதித்துவப்படுத்தும் புகழ்பெற்ற பாரம்பரிய கட்டிடம் 1910-இல் தொழில்நுட்ப நிறுவனத்தை நடத்துவதற்காகக் கட்டப்பட்டது. தற்போது இதில் வேதியியல் துறை, ஆசிரியர் அறை, உள் தர ஒருங்கிணைப்பு அவைப் பிரிவு, நாட்டு நலப்பணித் திட்டம் மற்றும் தேசிய மாணவர் படை (இந்தியா) பிரிவு அறைகள், ஆறு விரிவுரை அரங்குகள் மற்றும் தேர்வுகளை நடத்துவதற்கு மூன்று பெரிய அரங்குகள் ஆகியவற்றைக் கொண்டுள்ளது. 2005 காஷ்மீர் நிலநடுக்கம் போதும் செப்டம்பர் 2014-இல் பேரழிவு ஏற்படுத்திய வெள்ளத்தின் போதும் இந்த பாரம்பரிய கட்டிடம் சேதமடைந்தது. இருப்பினும், இது 2017-18ஆம் ஆண்டில் அப்போதைய சம்மு மற்றும் காசுமீர் மாநில அரசால் ''இண்டாக்'' மூலம் பழுதுபார்க்கப்பட்டு அதன் பழைய நிலைக்கு மீட்டெடுக்கப்பட்டது. 2020ஆம் ஆண்டில், பாரம்பரிய கட்டிடத்தை மறுசீரமைப்பதற்காகக் கலாச்சார பாரம்பரிய பாதுகாப்புக்கான யுனெஸ்கோ ஆசிய-பசிபிக் விருதுகளில் மதிப்புமிக்க விருது அமர் சிங் கல்லூரிக்கு வழங்கப்பட்டது.